CELEX: 32020R2041
Language: hr
Date: 2020-12-11 00:00:00
Title: Provedbena uredba Komisije (EU) 2020/2041 оd 11. prosinca 2020. o izmjeni Provedbene uredbe (EU) 2020/585 u pogledu broja uzoraka koje svaka država članica treba uzeti i analizirati s obzirom na povlačenje Ujedinjene Kraljevine iz Europske unije i Europske zajednice za atomsku energiju (Tekst značajan za EGP)

14.12.2020   
               
               
                  HR
               
               
                  Službeni list Europske unije
               
               
                  L 420/6
               
            
         PROVEDBENA UREDBA KOMISIJE (EU) 2020/2041
         оd 11. prosinca 2020.
         o izmjeni Provedbene uredbe (EU) 2020/585 u pogledu broja uzoraka koje svaka država članica treba uzeti i analizirati s obzirom na povlačenje Ujedinjene Kraljevine iz Europske unije i Europske zajednice za atomsku energiju
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (1), a posebno njezin članak 29. stavak 2.,
         uzimajući u obzir Sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (2),
         budući da:
         
                     (1)
                  
                  
                     U Prilogu II. Provedbenoj uredbi Komisije (EU) 2020/585 (3) utvrđen je broj uzoraka po državi članici koje treba uzeti za potrebe programa kontrole utvrđenog tom uredbom kako bi se osigurala usklađenost s maksimalnim razinama ostataka pesticida i ocijenila izloženost potrošača ostacima pesticida.
                  
               
                     (2)
                  
                  
                     Zbog povlačenja Ujedinjene Kraljevine iz Unije i činjenice da 31. prosinca 2020. istječe prijelazno razdoblje potrebne su prilagodbe kako bi se osiguralo da taj program ostane reprezentativan za tržište Unije i da ukupni broj uzoraka ostane dovoljan za ostvarivanje ciljeva tog programa.
                  
               
                     (3)
                  
                  
                     Ujedinjena Kraljevina u prošlosti je pridonosila znatnim brojem uzoraka, proporcionalno svojem broju stanovnika. Stoga bi broj uzoraka koje Ujedinjena Kraljevina treba uzimati trebalo prilagoditi s obzirom na Sjevernu Irsku i u skladu s brojem stanovnika tog područja.
                  
               
                     (4)
                  
                  
                     Broj uzoraka koje uzimaju države članice također bi trebalo na odgovarajući način prilagoditi kako bi se zadržao dostatan ukupni broj uzoraka s obzirom na uvodnu izjavu 3. Uredbe (EU) 2020/585.
                  
               
                     (5)
                  
                  
                     Provedbenu uredbu (EU) 2020/585 trebalo bi stoga na odgovarajući način izmijeniti.
                  
               
                     (6)
                  
                  
                     Kako bi države članice mogle ispuniti svoje obveze u pogledu analize, ova bi se Uredba trebala primjenjivati od 1. siječnja 2021.
                  
               
                     (7)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Prilog II. Provedbenoj uredbi (EU) 2020/585 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 1. siječnja 2021.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 11. prosinca 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 70, 16.3.2005., str. 1.
         
         
            (2)  SL L 29, 31.1.2020., str. 7.
         
         
            (3)  Provedbena uredba Komisije (EU) 2020/585 od 27. travnja 2020. o koordiniranom višegodišnjem programu kontrole Unije za 2021., 2022. i 2023. za osiguranje sukladnosti s maksimalnim razinama ostataka pesticida i ocjenu izloženosti potrošača ostacima pesticida u i na hrani biljnog i životinjskog podrijetla (SL L 135, 29.4.2020., str. 1.).
      
      
         
            PRILOG
            U točki 5. Priloga II. Provedbenoj uredbi (EU) 2020/585, tablica se zamjenjuje sljedećom:
            
                        BE
                     
                     
                        15
                     
                  
                        BG
                     
                     
                        15
                     
                  
                        CZ
                     
                     
                        15
                     
                  
                        DK
                     
                     
                        12
                     
                  
                        DE
                     
                     
                        106
                     
                  
                        EE
                     
                     
                        12
                     
                  
                        IE
                     
                     
                        12
                     
                  
                        EL
                     
                     
                        15
                     
                  
                        ES
                     
                     
                        55
                     
                  
                        FR
                     
                     
                        78
                     
                  
                        HR
                     
                     
                        12
                     
                  
                        IT
                     
                     
                        75
                     
                  
                        CY
                     
                     
                        12
                     
                  
                        LV
                     
                     
                        12
                     
                  
                        LT
                     
                     
                        12
                     
                  
                        LU
                     
                     
                        12
                     
                  
                        HU
                     
                     
                        15
                     
                  
                        MT
                     
                     
                        12
                     
                  
                        NL
                     
                     
                        20
                     
                  
                        AT
                     
                     
                        15
                     
                  
                        PL
                     
                     
                        51
                     
                  
                        PT
                     
                     
                        15
                     
                  
                        RO
                     
                     
                        22
                     
                  
                        SI
                     
                     
                        12
                     
                  
                        SK
                     
                     
                        12
                     
                  
                        FI
                     
                     
                        12
                     
                  
                        SE
                     
                     
                        15
                     
                  
                        Ujedinjena Kraljevina u vezi sa Sjevernom Irskom (1)
                        
                     
                     
                        12
                     
                  
                        
                           UKUPNI BROJ UZORAKA: 683
                        
                     
                  
               (1)  U skladu sa Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju, a posebno s člankom 5. stavkom 4. Protokola o Irskoj/Sjevernoj Irskoj u vezi s Prilogom 2. tom protokolu, ova se Uredba primjenjuje na Ujedinjenu Kraljevinu i u Ujedinjenoj Kraljevini u vezi sa Sjevernom Irskom.